Ancaman AI, James Cameron Telah Beri Amaran Pada 1984, Tapi Ramai Tidak Mahu Dengar
Kecerdasan Buatan (AI) menimbulkan ancaman besar kepada Hollywood, sehinggakan penggunaan AI telah menjadi topik yang hangat semasa mogok pelakon dan penulis. Dan siapa yang lebih baik untuk bercakap mengenai ancaman AI, sudah tentunya pemenang Oscar dan juga pengarah, James Cameron? Cameron bersetuju bahawa ancaman AI adalah nyata dan perlu dikawal, malah bergurau bahawa filem arahannya, The Terminator, harus berfungsi sebagai kisah peringatan tentang kuasa kecerdasan buatan. “Saya pernah memberi amaran kepada anda pada tahun 1984,” kata Cameron dalam temu bual dengan CTV News. “Dan anda tidak mendengar.” “Saya pernah memberi amaran kepada anda pada tahun 1984,”  Walau bagaimanapun, Cameron melihat kewujudan AI sebagai “bahaya terbesar. “Saya fikir kita akan menyertai perlumbaan senjata nuklear yang setara dengan AI, dan jika kita tidak membinanya, orang lain pasti akan membinanya, dan kemudian ia akan merebak,” kata Cameron. Saya fikir kita akan menyertai perlumbaan senjata nuklear yang setara dengan AI, dan jika kita tidak membinanya, orang lain pasti akan membinanya, dan kemudian ia akan merebak,” Walaupun mengakui penggunaan senjata AI, Cameron tidak fikir teknologi ini berada pada tahap paling tinggi berbanding manusia apabila ia berkaitan dengan penulisan skrip.  Menurut Cameron, siapa yang menulis cerita itu masih tidak penting berbanding jika cerita itu bagus. Cameron percaya, apa-apa yang idea yang ditulis oleh AI tidak akan mempengaruhi penonton, apatah lagi membuatkan penonton tersentuh. Namun, dia berkata lagi, jika AI berjaya memenangi anugerah Oscar, mereka perlu diambil perhatian secara serius.  “Mari kita tunggu 20 tahun, dan jika AI memenangi Oscar untuk Lakon Layar Terbaik, saya fikir kita perlu memberi perhatian dengan serius,” tambah Cameron. “Mari kita tunggu 20 tahun, dan jika AI memenangi Oscar untuk Lakon Layar Terbaik, saya fikir kita perlu memberi perhatian dengan serius,”